**Rad s djecom s posebnim obrazovnim potrebama**

**Preporuke za rad s učenicima oštećena sluha**

**Komunikacija s učenikom oštećena sluha**

* uvijek sami ostvarite kontakt sa slušno oštećenim učenikom na način koji vam se u određenom trenutku čini najprihvatljivijim: govorom, pisanjem, pokazivanjem.

**Informiranost**

* trebate znati kakvo je stanje sluha u djeteta kojem se obraćate, stupanj pismenosti, poznavanje jezika

**Prilagodite govor**

* govorite jasno i razumljivo, dovoljno glasno, umjerenom brzinom
* treba paziti na osvjetljenje lica, da ne bude u sjeni i na prevelikoj udaljenosti

**Provjerite razumijevanje**

* potrebno je provjeriti je li vas učenik dobro čuo i u cijelosti razumio, za što nije dovoljno samo njegovo kimanje glavom.
* valja provjeriti je li uključen i radi li slušni aparatić ili umjetna pužnica – je li napunjena baterija!

**Prilagodbe u prostoru**

* slušno oštećenom učeniku potrebno je omogućiti mjesto koje će mu osigurati i vizualnu komunikaciju.
* u razredu treba poštovati pravilo da više učenika ne govori istodobno kod ispitivanja ili javne rasprave učenike valja prozivati po imenu kako bi gluhi učenik lakše mogao uočiti tko govori

**Osiguravanje dobrog razumijevanja:**

* djeca oštećena sluha vrlo često nemaju dovoljno iskustva na temelju kojega najčešće kreiramo uvodni dio sata → vrlo važno u gluhog/nagluhog učenika to iskustvo stvoriti u neposrednom kontaktu s prirodnim ili društvenim pojavama, ljudima, životinjama, situacijama …
* nerazumijevanje gradiva često puta proizlazi iz nerazumijevanja pojedinih riječi ili rečeničnih konstrukcija → koristiti jednostavne rečenice i izraze; objasniti konkretnim primjerom; učiteljica treba ponavljati najvažnije dijelove gradiva; govor treba popratiti prikladnim neverbalnim znakovima

**Prilagodbe u nastavnom radu**

* princip zornosti
* multisenzorni pristup
* metoda govorenja i slušanja
* metoda demonstracije
* metoda praktičnog rada
* metoda dramatizacije
* metoda crtanja: slobodno ili tematski

**Domaće zadaće**

* isključivo iz sadržaja koji se obrađivao na satu.
* gradivo mora biti objašnjeno, nekoliko puta ponovljeno i provjereno s aspekta učenikovog razumijevanja.
* provjeriti razumijevanje zadataka za domaću zadaću.
* prilagodbe u nastavnom radu

**Provjera znanja**

* usmeno, češće, kroz manje cjeline
* pismeno, češće, kroz manje cjeline s jasnim i kraćim pitanjima
* razgovor
* kvizovi, najviše 8 do 10 pitanja koja su prethodno obrađena
* poticajno ocjenjivati samostalno i kreativno mišljenje
* ocjenjivati prema individualnim sposobnostima i osobnom napredovanju

**Dodatan oprez kod djece s kohlearnim implantom**

* izbjegavanje kontaktnih sportova - područje glave oko implantata posebno valja čuvati od udaraca
* svakako izbjeći mogućnost da djeca međusobno zamijene procesore